stanford-oval/wikipedia huggingface dataset:
คอนสตันติน ซีออลคอฟสกี
ชีวประวัติโดยสังเขป

ซีออลคอฟสกีอาศัยอยู่ในบ้านต้นไม้บริเวณชานเมืองคาลูกา (Kaluga) ห่างจากกรุงมอสโกไปทางตะวันตกเฉียงใต้ประมาณ 200 กิโลเมตร ตอนอายุ 9 ขวบ เขาก็ป่วยเป็นโรคไข้ดำแดง จนเขากลายเป็นคนที่มีปัญหาด้านการได้ยินในสภาพคนที่ใกล้หูหนวก และด้วยสภาพนี้เขาจึงไม่ได้เข้าเรียนในระดับประถมศึกษา เพราะปัญหาการได้ยิน จึงต้องศึกษาด้วยตนเองตั้งแต่วัยเยาว์
การล้มเหลวในการเข้าศึกษาซีออลคอฟสกีก็ได้ใช้เวลา 3 ปี ในการศึกษาด้วยตนเองอยู่ในหอสมุด ซึ่งเขาก็ได้รู้จักกัยนักจักรวาลวิทยาอย่างนีโคไล เฟียโดลอฟที่ทำงานอยู่ที่นั่นด้วย
ภายหลังจากนั้นซีออลคอฟสกี้ก็มีความเชื่อว่า การตั้งอาณานิคมในอวกาศจะนำพาความสมบูรณ์แบบให้กับมวลมนุษยชาติ ความเป็นนิรันดร์และไร้ความกังวลด้านการคงอยู่ของเผ่าพันธุ์มนุษย์
ด้วยแรงบันดาลใจจากนิยายวิทยาศาสตร์ด้านการผจญภัยในอวกาศของจูลส์ เวิร์น ทำให้ซีออลคอฟสกีคิดค้นทฤษฎีมากมายเกี่ยวกับการเดินทางในอวกาศและระบบขับเคลื่อนด้วยไอพ่นของจรวด เขาได้รับยกย่องเป็นหนึ่งในบิดาแห่งวิทยาการจรวดและการสำรวจอวกาศ เป็นคนแรกในโลกที่คิดเรื่องลิฟต์อวกาศ ซึ่งต่อมาเป็นแรงบันดาลใจให้แก่การสร้างหอไอเฟลในกรุงปารีสเมื่อปี ค.ศ. 1895
ในช่วงปลายของชีวิต เขาทำงานเป็นครูสอนคณิตศาสตร์ในโรงเรียนมัธยมศึกษาทั้งที่ใกล้จะหูหนวก จนกระทั่งเกษียณอายุเมื่อปี ค.ศ. 1920 หลังจากกลางคริสต์ทศวรรษ 1920 ไปแล้ว ความสำคัญของผลงานของเขาจึงค่อยเป็นที่ยอมรับ และซีออลคอฟสกีก็ได้รับความยกย่องนับแต่นั้น หลังจากเขาเสียชีวิตเมื่อวันที่ 19 กันยายน ค.ศ. 1935 ที่เมืองคาลูกา ก็มีการจัดพิธีฝังศพอย่างสมเกียรติเป็นพิธีแห่งรัฐ
โดยที่หน้าป้ายหลุมศพของเขามีคำจารึกที่แสดงถึงความทะเยอทะยานของมนุษย์ไว้ว่า "มนุษย์ จะไม่อาศัยอยู่แต่บนโลกนี้ตลอดไป ความเย้ายวนใจจากแสงอาทิตย์และอากาศ จะชักจูงให้มนุษย์ฝ่าบรรยากาศออกไปได้ถึงห้วงอวกาศและเอาชนะจักรวาลได้ในที่สุด"
การบรรลุผลเกี่ยวกับงานด้านวิทยาศาสตร์

ในช่วงที่ซีออลคอฟสกีมีชีวิตอยู่ เขาได้ตีพิมพ์ผลงานมากถึง 88 ผลงานที่เกี่ยวกับการท่องอวกาศและหมวดอื่นๆที่เกี่ยวข้องกัน เช่น ระบบสเตียริงทรัสเตอร์, มัลติสเตจบูสเตอร์, สถานีอวกาศ, ระบบแอร์ล็อกสำหรับการออกนอกยานอวกาศที่อยู่ในสภาวะสุญญากาศ, และระบบวงจรชีวภาพแบบปิดทีให้อาหารและออกซิเจนสำหรับอาณานิคมในอวกาศ
ซีออลคอฟสกีได้ทำการศึกษาอย่างเป็นระบบเกี่ยวกับทฤษฎีกลไกการเคลื่อนที่ของระบบไอพ่น ตลอดจนการใช้จรวดขับดันเปิดหนทางสู่การสำรวจอวกาศ ซึ่งในปี ค.ศ. 1896 ไซออลคอฟสกี้ได้อธิบายทฤษฎีกลไกการเคลื่อนที่ของระบบไอพ่นเป็นสมการที่เรียกว่า "สมการการบิน", ที่แสดงให้เห็นถึงความสัมพันธ์ระหว่าง:
ความเร็วของจรวดในทุกๆชั่วขณะ (speed of a rocket at any moment)
พลังงานขับดัน (specific impulse fuel)
มวลของจรวดในเวลาตั้งต้นและเวลาสิ้นสุด (mass of the rocket in the initial and final time)
งานที่สำคัญที่สุดของเขาคือ The Exploration of Cosmic Space by Means of Reaction Devices (Russian: Исследование мировых пространств реактивными приборами) ได้ถูกตีพิมพ์ในปี ค.ศ. 1903 ซึ่งซีออลคอฟสกีได้ทำการคำนวณด้วยสมการซีออลคอฟสกี ได้ข้อสรุปว่าความเร็วในการโคจรรอบโลกขั้นต่ำคือ 8,000 m/s (5 ไมล์ ต่อวินาที) นั้นสามารถทำได้ด้วย จรวดหลายระดับ (Multistage rocket) ที่บรรจุออกซิเจนเหลว และ ไฮโดรเจนเหลว
การเชิดชูเกียรติ

ซีออลคอฟสกี ถือเป็นบุคคลสำคัญของสหภาพโซเวียต โดยเขาได้รับเกียรติจากสหภาพโซเวียตด้วยการทำเหรียญเงิน 1 รูเบิลให้มีรูปและชื่อของเขา
อนุสรณ์

สมการพื้นฐานของการขับเคลื่อนด้วยไอพ่น ชื่อ "สมการจรวดของซีออลคอฟสกี" ตั้งชื่อเพื่อเป็นเกียรติแก่เขา
รัฐพิพิธภัณฑ์ประวัติศาสตร์การสำรวจจักรวาลในเมืองคาลูกา รัสเซีย ชื่อ พิพิธภัณฑ์คอนสแตนติน อี. ซีออลคอฟสกี ตั้งชื่อเพื่อเป็นเกียรติแก่เขา
แอ่งซีออลคอฟสกี บนด้านไกลของดวงจันทร์ ตั้งชื่อเพื่อเป็นเกียรติแก่เขา ขณะที่ดาวเคราะห์น้อย 1590 Tsiolkovskaja ตั้งชื่อตามภรรยาของเขา
ยานอวกาศในละครโทรทัศน์เรื่อง สตาร์เทรค ชื่อ К. Э. Циолковский (เค. อี. ซีออลคอฟสกี) ตั้งชื่อตามชื่อของเขา ปรากฏในตอน "The Naked Now"
สถานีอวกาศซีออลคอฟสกี 1 ปรากฏในเรื่องสั้น Hinterlands ของ วิลเลียม กิบสัน
ดูเพิ่ม

แฮร์มัน โอแบร์ธ
โรเบิร์ต ก็อดเดิร์ด
แหล่งข้อมูลอื่น

รายงานวิชาการเรื่อง ผลกระทบของซีออลคอฟสกีต่อคริสต์ศตวรรษที่ 21 (อังกฤษ)
ซีออลคอฟสกี จาก russianspaceweb.com (รัสเซีย)
[ลิงก์เสีย] จาก myfirstbrain.com (ไทย)
จิตรคุปต์

| เจ้าเจตคุปต์ |
| --- | --- |
ผู้รักษาทะเบียนของพระยม
เจ้าเจตคุปต์ในศาลหลักเมืองกรุงเทพมหานคร
ส่วนเกี่ยวข้อง: เทวดา
อาวุธ: เหล็กจาร · คัมภีร์
พาหนะ: ช้าง · ม้า · ควาย
เป็นที่นับถือใน: กัมพูชา · ไทย · อินเดีย
ข้อมูลส่วนบุคคล
คู่ครอง: นันทินี และโสภวดี
บิดา-มารดา: พระพรหม (บิดา) พระสุรัสวดี (มารดา)
จิตรคุปต์และอัปสรสองนาง ณ จิตรคุปตมนเทียร (Chitragupta Temple) ประเทศอินเดีย
จิตรคุปต์ (สันสกฤต: चित्रगुप्त, Chitragupta) บ้างเรียก เจตคุปต์ หรือ เจ็ตคุก ก็ว่า เป็นเทวดาในศาสนาฮินดู มีหน้าที่รักษาทะเบียนคนตายของพระยม เชื่อว่าเป็นเทพที่มีน้ำใจดุร้ายทารุณ
หลังจากพระพรหมสร้างวรรณะทั้งสี่ คือ พราหมณ์ กษัตริย์ แพศย์ ศูทร แล้ว ได้มีบัญชาให้พระยมรักษาทะเบียนการกระทำของสรรพชีวิตที่เกิดขึ้นและจะได้เกิดทั้งบนโลกเบื้องสูง (คือสวรรค์) และโลกเบื้องต่ำ (คือมนุษยโลก) พระยมตัดพ้อต่อพระพรหมว่า "ข้าแต่พระผู้เป็นเจ้า ไฉนเลยข้าจะรักษาทะเบียนกรรมของสิ่งมีชีวิตซึ่งเกิดในลักขโยนีทั้งแปดสิบสี่ตลอดทั้งตรีโลกได้เล่า" ("O Lord, how can I alone keep record of the deeds of the beings born into 84 lakh yonis in the three worlds?")
พระพรหมทำสมาธิใคร่ครวญเป็นเวลาหนึ่งหมื่นหนึ่งพันปี แล้วลืมพระเนตรขึ้น ปรากฏเป็นบุรุษนายหนึ่งถือปากกาและขวดหมึกไว้พร้อมสะพายดาบไว้กับสะเอวอยู่เฉพาะพักตร์พระพรหม ครั้นแล้ว พระพรหมตรัสต่อเขาว่า "เจ้าเกิดขึ้นแต่กายข้า ฉะนั้น ลูกหลานของเจ้าจงได้ชื่อว่า กายาสทาส ส่วนเจ้านั้นเกิดขึ้นในห้วงคำนึงแห่งข้าและในความลับดำมืด เจ้าจงมีนามว่า จิตรคุปต์ เถิด" ("Thou hast been created from my body, therefore shall thy progeny be known as the Kayasthas. Thou hast been conceived in my mind and in secrecy, thy name shall also be Chitragupta.") จากนั้น พระพรหมทรงมอบหมายให้จิตรคุปต์ทำหน้าที่รักษาทะเบียนของพระยม
คัมภีร์ครุฑปุราณะ (Garud Puran) ว่า จิตรคุปต์เป็นผู้ประดิษฐ์อักษร โดยมีบทสรรเสริญจิตรคุปต์ว่า "อภิวาทจิตรคุปต์ ผู้ประสาทอักษร" (Chitragupta namastubhyam vedaksaradatre, "Obeisance to Chitragupta, the giver of letters")
วันเกิดของจิตรคุปต์เรียกว่า "ยมทวิติยะ" (Yama Dwitiya) บรรดาผู้เลื่อมใสจะจัดการรื่นเริงต่าง ๆ โดยมีพิธีหลักเรียก "จิตรคุปตชยันตีบูชา" (Chitraguptajayanti Puja)
ฉนวนโปแลนด์

ฉนวนโปแลนด์ระหว่าง ค.ศ. 1923–1939
ฉนวนโปแลนด์ (เยอรมัน: Polnischer Korridor; โปแลนด์: Pomorze, Korytarz polski), หรือที่รู้จักในชื่อ ฉนวนดันท์ซิช, ฉนวนสู่ทะเล หรือ ฉนวนกดัญสก์, เป็นดินแดนของภูมิภาคพอเมเรเลีย (จังหวัดปอมอแช, พอเมอเรเนียตะวันออก, อดีตเป็นส่วนหนึ่งของปรัสเซียตะวันตก) โดยดินแดนเป็นของสาธารณรัฐโปแลนด์ที่สอง ซึ่งทำให้โปแลนด์มีทางออกสู่ทะเลและแยกปรัสเซียตะวันออกออกจากเยอรมนีแผ่นดินใหญ่ ส่งผลให้อาณาเขตโดยประมาณของฉนวนกลับไปมีขนาดเท่าสมัยที่ปกครองโดยโปแลนด์ ซึ่งเป็นส่วนหนึ่งของปรัสเซียหลวงระหว่าง ค.ศ. 1466–1772
จักรยานลู่ชิงแชมป์โลก 2019

| --- | --- |
สนามแข่งขัน: ปรุชกุฟ ประเทศโปแลนด์
วันที่: 27 กุมภาพันธ์ – 3 มีนาคม
สนามเวโลโดรม: สนามกีฬาแบกีแยแชต
ประเทศที่เข้าร่วม: 47
รายการ: 20
← อาเพลโดร์น 2018เบอร์ลิน 2020 →
จักรยานลู่ชิงแชมป์โลก 2019 (อังกฤษ: 2019 UCI Track Cycling World Championships; โปแลนด์: Mistrzostwa Świata w Kolarstwie Torowym 2019) จัดขึ้นที่สนามกีฬาแบกีแยแชต ใน ปรุชกุฟ ประเทศโปแลนด์ ระหว่างวันที่ 27 กุมภาพันธ์ – 3 มีนาคม ค .ศ. 2019 ซึ่งเป็นการแข่งขันชิงแชมป์โลกครั้งที่ 116
ผู้ได้รับเหรียญรางวัล > ประเภทชาย

| Event | เหรียญทอง | เหรียญเงิน | เหรียญทองแดง |
| --- | --- | --- | --- |
| สปรินต์ | ฮาร์รี ลัฟแร็ยเซิน    เนเธอร์แลนด์ | เจฟฟรีย์ โฮกลันด์    เนเธอร์แลนด์ | มาแตอุช รูดึก    โปแลนด์ |
| ไทม์ไทรอัล 1 กม.  | ก็องแต็ง ลาฟาร์ก    ฝรั่งเศส | เตโอ บ็อส    เนเธอร์แลนด์ | มีชาเอล เดอัลแมดา    ฝรั่งเศส |
| เปอร์ซูตบุคคล | ฟีลิปโป กันนา    อิตาลี | โดเมนิค ไวน์สไตน์    เยอรมนี | ดาวีเด เปลบานี    อิตาลี |
| ทีมเปอร์ซูต |  ออสเตรเลีย แซม เวลส์ฟอร์ด เคลแลนด์ โอไบรอัน ลีห์ ฮาเวิร์ด อเล็กซานเดอร์ พอร์เตอร์ แคเมรอน สกอตต์ |  บริเตนใหญ่ อีธาน เฮย์เตอร์ เอ็ด แคลนซี เคียน แอมาดี ชาร์ลี แทนฟีลด์ โอลิเวอร์ วูด |  เดนมาร์ก นิคแลส ลาร์เซิน แลสเซอ นอร์แมน แฮนเซิน รัสมูส พีเดอร์เซิน แคสเปอร์ วอน ฟูลส์อัค ยูลีอุส โยแฮนเซิน |
| ทีมสปรินต์ |  เนเธอร์แลนด์ โรย ฟัน แด็น แบร์ก ฮาร์รี ลัฟแร็ยเซิน มัตไตส์ บืชลี เจฟฟรีย์ โฮกลันด์ |  ฝรั่งเศส เกรกอรี โบฌี เซบัสเตียง วีฌีร์ มีชาเอล เดอัลแมดา ก็องแต็ง ลาฟาร์ก |  รัสเซีย เดนิส ดมีตรีเยฟ อะเลคซันดร์ ชาราปอฟ ปาเวล ยากูเชฟสกี   |
| คีริน | มัตไตส์ บืชลี    เนเธอร์แลนด์ | ยูได นิตตะ    ญี่ปุ่น | ชเตฟัน เบิททีเชอร์    เยอรมนี |
| สแกรตช์ | แซม เวลส์ฟอร์ด    ออสเตรเลีย | โรย เอฟติง    เนเธอร์แลนด์ | ทอมัส เซกซ์ตัน    นิวซีแลนด์ |
| พอยส์เรซ | ยัน-วิลแล็ม ฟัน สคิป    เนเธอร์แลนด์ | เซบัสเตียน โมรา    สเปน | มาร์ก ดาวนีย์    ไอร์แลนด์ |
| แมดิสัน |  เยอรมนี โรเจอร์ คลูเกอ เทโอ ไรน์ฮาร์ท |  เดนมาร์ก แลสเซอ นอร์แมน แฮนเซิน แคสเปอร์ วอน ฟูลส์อัค |  เบลเยียม เกนนี เดอ เกเตอเลอ รอบเบอ กิส |
| ออมเนียม | แคมป์เบิล สจวร์ต    นิวซีแลนด์ | แบ็งฌาแม็ง โตมา    ฝรั่งเศส | อีธาน เฮย์เตอร์    สหราชอาณาจักร |
ผู้ได้รับเหรียญรางวัล > ประเภทหญิง

| Event | เหรียญทอง | เหรียญเงิน | เหรียญทองแดง |
| --- | --- | --- | --- |
| สปรินต์ | หลี่ ฮุ่ยชือ    ฮ่องกง | สเตฟานี มอร์ตัน    ออสเตรเลีย | มาตีลด์ โกร    ฝรั่งเศส |
| ไทม์ไทรอัล 500 ม. | ดาเรีย เชมเวลา    รัสเซีย | โอเลนา สตารีโควา    ยูเครน | คาร์เล แมกคัลลอค    ออสเตรเลีย |
| เปอร์ซูตบุคคล | แอชลีย์ แอนกูดินอฟฟ์    ออสเตรเลีย | ลิซา เบรนเนาเออร์    เยอรมนี | ลีซา ไคลน์    เยอรมนี |
| เปอร์ซูตบุคคล |  ออสเตรเลีย แอนเนตต์ เอดมอนด์สัน แอชลีย์ แอนกูดินอฟฟ์ จอร์เจีย เบเกอร์ เอมี เคียวร์ อเล็กซานดรา แมนลี |  บริเตนใหญ่ ลอรา เคนนี เคที อาร์ชิบอลด์ แอลีนอร์ บาร์เกอร์ แอลลี ดิกคินสัน |  นิวซีแลนด์ คริสตี เจมส์ ฮอลลี เอดมอนด์สัน ไบรโอนี บอตา มิแคลา ดรัมมอนด์ รัชลี บูแคนัน |
| ทีมเปอร์ซูต |  ออสเตรเลีย คาร์เล แมกคัลลอค สเตฟานี มอร์ตัน |  รัสเซีย ดาเรีย เชมเลวา อะนัสตาซียา วอยโนวา |  เยอรมนี มีเรียม เวลเทอ เอมมา ฮินเซอ |
| คีริน | หลี่ ฮุ่ยชือ    ฮ่องกง | คาร์เล แมกคัลลอค    ออสเตรเลีย | ดาเรีย เชมเลวา    รัสเซีย |
| สแกรตช์ | เอลีนอร์ บาร์เกอร์    สหราชอาณาจักร | กริสเติน วิลด์    เนเธอร์แลนด์ | โยลิน ดูเรอ    เบลเยียม |
| พอยส์เรซ | อเล็กซานดรา แมนลี    ออสเตรเลีย | ลีเดีย บอยแลน    ไอร์แลนด์ | กริสเติน วิลด์    เนเธอร์แลนด์ |
| แมดิสัน |  เนเธอร์แลนด์ กริสเติน วิลด์ เอมี ปีเตอร์ส |  ออสเตรเลีย จอร์เจีย เบเกอร์ เอมี เคียวร์ |  เดนมาร์ก เอเมลี ดือเดริคเซิน ยูลี เลท |
| ออมเนียม | กริสเติน วิลด์    เนเธอร์แลนด์ | เลตีเซีย ปาเตร์โนสเตร์    อิตาลี | เจนนิเฟอร์ วาเลนที    สหรัฐ |
ในช่องสีเทาเป็นรายการที่ไม่ได้ขึ้นในกีฬาโอลิมปิก
ตารางเหรียญรางวัล

*  เจ้าภาพ (โปแลนด์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เนเธอร์แลนด์ (NED) | 6 | 4 | 1 | 11 |
| 2 |  ออสเตรเลีย (AUS) | 6 | 3 | 1 | 10 |
| 3 |  ฮ่องกง (HKG) | 2 | 0 | 0 | 2 |
| 4 |  เยอรมนี (GER) | 1 | 2 | 3 | 6 |
| 5 |  ฝรั่งเศส (FRA) | 1 | 2 | 2 | 5 |
| 6 |  บริเตนใหญ่ (GBR) | 1 | 2 | 1 | 4 |
| 7 |  รัสเซีย (RUS) | 1 | 1 | 2 | 4 |
| 8 |  อิตาลี (ITA) | 1 | 1 | 1 | 3 |
| 9 |  นิวซีแลนด์ (NZL) | 1 | 0 | 2 | 3 |
| 10 |  เดนมาร์ก (DEN) | 0 | 1 | 2 | 3 |
| 11 |  ไอร์แลนด์ (IRL) | 0 | 1 | 1 | 2 |
| 12 |  ญี่ปุ่น (JPN) | 0 | 1 | 0 | 1 |
| 12 |  ยูเครน (UKR) | 0 | 1 | 0 | 1 |
| 12 |  สเปน (ESP) | 0 | 1 | 0 | 1 |
| 15 |  เบลเยียม (BEL) | 0 | 0 | 2 | 2 |
| 16 |  สหรัฐ (USA) | 0 | 0 | 1 | 1 |
| 16 |  โปแลนด์ (POL)* | 0 | 0 | 1 | 1 |
| รวม (17 ประเทศ) | รวม (17 ประเทศ) | 20 | 20 | 20 | 60 |
แหล่งข้อมูลอื่น

Official website[ลิงก์เสีย]
| ด ค กจักรยานลู่ชิงแชมป์โลก |
| --- | --- |
สถิติการแข่งขันชิงแชมป์
การแข่งขัน:  1893  1894  1895  1896  1897  1898  1899  1900  1901  1902  1903  1904  1905  1906  1907  1908  1909  1910  1911  1912  1913  1914  1915–1919  1920  1921  1922  1923  1924  1925  1926  1927  1928  1929  1930  1931  1932  1933  1934  1935  1936  1937  1938  1939  1940–1945  1946  1947  1948  1949  1950  1951  1952  1953  1954  1955  1956  1957  1958  1959  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023 
| ด ค กจักรยานชิงแชมป์โลก 2019 |
| --- | --- |
 จักรยานชิงแชมป์โลก 
 จักรยานถนน  จักรยานลู่  บีเอ็มเอ็กซ์  จักรยานเสือภูเขา  จักรยานเสือภูเขา (มาราธอน)  ไซโคล-ครอส  Urban cycling  Indoor cycling  Para-cycling (road)  Para-cycling (track)
จังหวัดปอตการ์ปาแช

| จังหวัดปอตการ์ปาแช Województwo podkarpackie (โปแลนด์) Subcarpathian Voivodeship (อังกฤษ) |
| --- | --- |
จังหวัด
   ธง ตราอาร์ม

ประเทศ:  โปแลนด์
ศูนย์กลาง: แชชุฟ
พื้นที่
 • ทั้งหมด: 17,846 ตร.กม. (6,890 ตร.ไมล์)
ประชากร
 • ทั้งหมด: 2,129,951 คน
 • ความหนาแน่น: 119 คน/ตร.กม. (310 คน/ตร.ไมล์)
ปอตการ์ปาแช (โปแลนด์: Podkarpacie) หรือ ซับคาร์เพเทีย (อังกฤษ: Subcarpathia) เป็นจังหวัดทางตะวันออกเฉียงใต้ของประเทศโปแลนด์ มีเนื้อที่ทั้งหมด 17,846 ตารางกิโลเมตร และมีประชากรทั้งหมด 2,129,951 คน โดยมีเมืองหลักคือแชชุฟ
จังหวัดปอตการ์ปาแชก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดแชชุฟ จังหวัดปแชมึชล์ จังหวัดกรอสนอ และบางส่วนจากจังหวัดตาร์นุฟ และจังหวัดตาร์นอบแชก
นครและเมือง

จังหวัดปอตการ์ปาแชมี 6 นครและ 45 เมือง โดยเรียงตามจำนวนประชากร ค.ศ. 2019 ดังนี้
| นคร | ชื่อภาษาโปแลนด์ | ประชากร |
| --- | --- | --- |
| แชชุฟ | Rzeszów | 194,886 |
| ปแชมึชล์ | Przemyśl | 60,999 |
| สตาลอวาวอลา | Stalowa Wola | 60,799 |
| มีแยแลตส์ | Mielec | 60,366 |
| ตาร์นอบแชก | Tarnobrzeg | 46,907 |
| กรอสนอ | Krosno | 46,369 |
| เมือง | ชื่อภาษาโปแลนด์ | ประชากร |
| --- | --- | --- |
| แดมบิตซา | Dębica | 45,634 |
| ยารอสวัฟ | Jarosław | 37,585 |
| ซานอก | Sanok | 37,381 |
| ยัสวอ | Jasło | 35,063 |
| วัญต์ซุต | Łańcut | 17,709 |
| รอปต์ชึตแซ | Ropczyce | 15,836 |
| ปแชว็อรสก์ | Przeworsk | 15,356 |
| ญิสกอ | Nisko | 15,324 |
| แลไชสก์ | Leżajsk | 13,853 |
| แซญจีชุฟมาวอปอลสกี | Sędziszów Małopolski | 12,357 |
| ลูบัตชุฟ | Lubaczów | 12,018 |
| นอวาแดมบา | Nowa Dęba | 11,152 |
| อุสต์ชือกีดอลแน | Ustrzyki Dolne | 9,097 |
| กอลบูชอวา | Kolbuszowa | 9,075 |
| สตชือชุฟ | Strzyżów | 8,884 |
| บชอซุฟ | Brzozów | 7,463 |
| รุดญิกนัตซาแนม | Rudnik nad Sanem | 6,710 |
| กวอกุฟมาวอปอลสกี | Głogów Małopolski | 6,654 |
| บอกุควาวา | Boguchwała | 6,179 |
| ดือนุฟ | Dynów | 6,129 |
| นอวาซาชือนา | Nowa Sarzyna | 5,834 |
| แยดลิตแช | Jedlicze | 5,736 |
| แลสกอ | Lesko | 5,424 |
| ราดึมนอ | Radymno | 5,279 |
| ซากุช | Zagórz | 5,095 |
| ปิลซ์นอ | Pilzno | 4,912 |
| ซอกอวุฟมาวอปอลสกี | Sokołów Małopolski | 4,193 |
| รือมานุฟ | Rymanów | 3,825 |
| ตึตชึน | Tyczyn | 3,824 |
| ปรุคญิก | Pruchnik | 3,764 |
| ราดอมึชล์วีแยลกี | Radomyśl Wielki | 3,231 |
| กัญต์ชูกา | Kańczuga | 3,167 |
| ซักลีกุฟ | Zaklików | 2,979 |
| ออแลชึตแซ | Oleszyce | 2,974 |
| บชอสแตก | Brzostek | 2,752 |
| แชญาวา | Sieniawa | 2,140 |
| บวาชอวา | Błażowa | 2,139 |
| นารอล | Narol | 2,109 |
| ดุกลา | Dukla | 2,061 |
| แชชานุฟ | Cieszanów | 1,913 |
| อีวอญิตช์-ซดรุย | Iwonicz-Zdrój | 1,787 |
| ปแชตสวัฟ | Przecław | 1,775 |
| บารานุฟซันดอมีแยร์สกี | Baranów Sandomierski | 1,456 |
| อูลานุฟ | Ulanów | 1,422 |
| กอวัตชึตแซ | Kołaczyce | 1,409 |
| ดูบีแยตส์กอ | Dubiecko | 866 |
เทศมณฑล

จังหวัดปอตการ์ปาแชแบ่งการปกครองออกเป็น 25 เทศมณฑลหรือปอเวียต โดยแบ่งเป็น 4 นครซึ่งมีฐานะเทศมณฑลได้แก่แชชุฟ ปแชมึชล์ ตาร์นอบแชก และกรอสนอ และ 21 เทศมณฑลธรรมดา ดังนี้
| เทศมณฑล | ชื่อภาษาโปแลนด์ | ชื่อภาษาอังกฤษ |
| --- | --- | --- |
| เทศมณฑลกรอสนอ | powiat krośnieński | Krosno County |
| เทศมณฑลกอลบูชอวา | powiat kolbuszowski | Kolbuszowa County |
| เทศมณฑลแชชุฟ | powiat rzeszowski | Rzeszów County |
| เทศมณฑลซานอก | powiat sanocki | Sanok County |
| เทศมณฑลญิสกอ | powiat niżański | Nisko County |
| เทศมณฑลแดมบิตซา | powiat dębicki | Dębica County |
| เทศมณฑลตาร์นอบแชก | powiat tarnobrzeski | Tarnobrzeg County |
| เทศมณฑลบชอชุฟ | powiat brzozowski | Brzozów County |
| เทศมณฑลบีแยชต์ชาดือ | powiat bieszczadzki | Bieszczady County |
| เทศมณฑลปแชมึชล์ | powiat przemyski | Przemyśl County |
| เทศมณฑลปแชว็อรสก์ | powiat przeworski | Przeworsk County |
| เทศมณฑลมีแยแลตส์ | powiat mielecki | Mielec County |
| เทศมณฑลยัสวอ | powiat jasielski | Jasło County |
| เทศมณฑลยารอสวัฟ | powiat jarosławski | Jarosław County |
| เทศมณฑลรอปต์ชึตแซ-แซญจีชุฟ | powiat ropczycko-sędziszowski | Ropczyce-Sędziszów County |
| เทศมณฑลลูบัตชุฟ | powiat lubaczowski | Lubaczów County |
| เทศมณฑลแลไชสก์ | powiat leżajski | Leżajsk County |
| เทศมณฑลแลสกอ | powiat leski | Lesko County |
| เทศมณฑลวัญต์ซุต | powiat łańcucki | Łańcut County |
| เทศมณฑลสตชือชุฟ | powiat strzyżowski | Strzyżów County |
| เทศมณฑลสตาลอวาวอลา | powiat stalowowolski | Stalowa Wola County |
แหล่งข้อมูลอื่น

Subcarpathia photo gallery เก็บถาวร 2005-11-25 ที่ เวย์แบ็กแมชชีน
(โปแลนด์) Subcarpathian Voivodeship official website เก็บถาวร 2006-10-23 ที่ เวย์แบ็กแมชชีน
(โปแลนด์) Podkarpacki Urząd Wojewódzki Official website
(อังกฤษ) The castles and palaces of Subcarpathian province เก็บถาวร 2011-03-18 ที่ เวย์แบ็กแมชชีน
49°57′24″N 22°10′22″E﻿ / ﻿49.95667°N 22.17278°E﻿ / 49.95667; 22.17278
| ด ค กจังหวัดของประเทศโปแลนด์ |
| --- | --- | --- |
|  กูยาวือ-ปอมอแช (กูยาวือ-พอเมอเรเนีย)  ชฟีแยนตือ-กชึช  ชล็อนสก์ (ไซลีเชีย)  ดอลนือชล็อนสก์ (โลเวอร์ไซลีเชีย)  ปอดลาแช (พอดลาเคีย)  ปอตการ์ปาแช (ซับคาร์เพเทีย)  ปอมอแช (พอเมอเรเนีย)  ปอมอแชซาคอดแญ (เวสต์พอเมอเรเนีย)  มาซอฟแช (แมโซเวีย)  มาวอปอลสกา (เลสเซอร์โปแลนด์)  ลูบลิน  ลูบุช  วาร์เมีย-มาซูรือ (วาร์เมีย-มาซูเรีย)  วีแยลกอปอลสกา (เกรตเตอร์โปแลนด์)  วูช  ออปอแล  |  กูยาวือ-ปอมอแช (กูยาวือ-พอเมอเรเนีย)  ชฟีแยนตือ-กชึช  ชล็อนสก์ (ไซลีเชีย)  ดอลนือชล็อนสก์ (โลเวอร์ไซลีเชีย)  ปอดลาแช (พอดลาเคีย)  ปอตการ์ปาแช (ซับคาร์เพเทีย)  ปอมอแช (พอเมอเรเนีย)  ปอมอแชซาคอดแญ (เวสต์พอเมอเรเนีย)  มาซอฟแช (แมโซเวีย)  มาวอปอลสกา (เลสเซอร์โปแลนด์)  ลูบลิน  ลูบุช  วาร์เมีย-มาซูรือ (วาร์เมีย-มาซูเรีย)  วีแยลกอปอลสกา (เกรตเตอร์โปแลนด์)  วูช  ออปอแล  |  |
พระราชวังราชวงศ์ลูบอมีร์สกีในแชชุฟ
กัป

กัป หรือ กัลป์ (สันสกฤต: कल्प กลฺป) หมายถึง ช่วงระยะเวลาอันยาวนานของโลก จนไม่สามารถกำหนดเป็นวัน เดือน หรือปีได้ พบในหลายศาสนา เช่น ศาสนาพุทธ ศาสนาฮินดู ลัทธิอนุตตรธรรม
ศาสนาพุทธ > ประเภทของกัปในฎีกามาเลยยสูตร

ฎีกามาเลยยสูตรแบ่งกัปไว้ 4 แบบคือ
อายุกัป คือ กำหนดอายุสัตว์ เกิดมามีอายุเท่าไร เมื่ออายุสิ้นสุดลง เรียก 1 กัป (ในยุคพุทธกาล 1 อายุกัปของมนุษย์ ประมาณ 100 ปี)
อันตรกัป คือ กำหนดอายุมนุษย์ ระยะเวลาที่อายุขัยของมนุษย์ลดลงจากอสงไขยปีจนถึง 10 ปี แล้วเพิ่มขึ้นจาก 10 ปีกลับมาที่อสงไขยปี (อสงไขยปี หมายถึง เวลาอันยาวนานจนนับประมาณอายุไม่ได้)
อสงไขยกัป = 64 อันตรกัป
มหากัป (คำว่า "มหากัป" มักถูกเรียกสั้น ๆ ว่า "กัป" = 4 อสงไขยกัป = 256 อันตรกัป) กาลเวลา"มหากัป" หนึ่งนั้น พึงรู้ด้วยอุปมาประมาณว่า โลกธาตุ (จักรวาล) อุบัติขึ้นมา จนกระทั่งโลกธาตุนั้นดับไป
ศาสนาพุทธ > วิธีนับกัป

วิธีนับกัป กำหนดกาลว่านาน "มหากัป" หนึ่งนั้น พึงรู้ด้วยอุปมาประมาณว่า โลกธาตุ (จักรวาล) อุบัติขึ้นมา จนกระทั่งโลกธาตุนั้นดับไป
ศาสนาพุทธ > ช่วงเวลาในกัป

พระพุทธเจ้าได้ตรัสเกี่ยวกับช่วงเวลาใน 1มหากัป = 4 อสงไขยกัป ไว้ว่า
ภิกษุทั้งหลาย อสงไขยกัป 4 ประการนี้ อสงไขยกัป 4 ประการมีอะไรบ้าง คือ
ในเวลาที่สังวัฏฏกัปดำเนินไป ไม่มีใครกำหนดนับได้ว่า จำนวนเท่านี้หลายปี จำนวนเท่านี้ 100 ปี จำนวนเท่านี้ 1,000 ปี หรือจำนวนเท่านี้ 100,000 ปี
ในเวลาที่สังวัฏฏฐายีกัปดำเนินไป ไม่มีใครกำหนดนับได้ว่าจำนวนเท่านี้หลายปี จำนวนเท่านี้ 100 ปี จำนวนเท่านี้ 1,000 ปี หรือจำนวนเท่านี้ 100,000 ปี
ในเวลาที่วิวัฏฏกัปดำเนินไป ไม่มีใครกำหนดนับได้ว่า จำนวนเท่านี้หลายปี จำนวนเท่านี้ 100 ปี จำนวนเท่านี้ 1,000 ปี หรือจำนวนเท่านี้ 100,000 ปี
ในเวลาที่วิวัฏฏฐายีกัปดำเนินไป ไม่มีใครกำหนดนับได้ว่าจำนวนเท่านี้หลายปี จำนวนเท่านี้ 100 ปี จำนวนเท่านี้ 1,000 ปี หรือจำนวนเท่านี้ 100,000 ปี
ภิกษุทั้งหลาย อสงไขยกัป 4 ประการนี้แล
(4 อสงไขยกัป   - สังวัฏฏกัป, สังวัฏฏฐายีกัป, วิวัฏฏกัป, วิวัฏฏฐายีกัป)
สรุปใจความก็คือ มหากัปนึงแบ่งเป็น 4 ช่วง แต่ละช่วงยาวนานมากยากจะนับได้ (อสงไขยกัปในที่นี้หมายถึง มากมาย หรือ นับไม่ถ้วน (infinity))
ศาสนาพุทธ > การแบ่งกัปตามจำนวนการอุบัติของพระพุทธเจ้า

แบ่งออกเป็น 2 ประเภทหลัก ๆ คือ
สุญญกัป คือ กัปที่ปราศจากพระสัมมาสัมพุทธเจ้า พระปัจเจกพุทธเจ้า และพระเจ้าจักรพรรดิ
อสุญญกัป คือ กัปที่ไม่ว่างจากพระพุทธเจ้า พระปัจเจกพุทธเจ้า และพระเจ้าจักรพรรดิ แบ่งเป็น 5 ประเภทย่อยคือ
สารกัป คือกัปที่เป็นแก่นสาร มีพระพุทธเจ้ามาตรัสรู้ 1 พระองค์
มัณฑกัป คือ กัปที่ผ่องใส มีพระพุทธเจ้ามาตรัสรู้ 2 พระองค์
วรกัป คือ กัปที่ประเสริฐ มีพระพุทธเจ้ามาตรัสรู้ 3 พระองค์ (ในที่อื่น ว่า 4 พระองค์)
สารมัณฑกัป คือกัปที่เป็นแก่นสารและผ่องใส มีพระพุทธเจ้ามาตรัสรู้ 4 พระองค์ (ฉบับ มมร. ว่า 3 พระองค์)
ภัทรกัป คือกัปที่เจริญ มีพระพุทธเจ้ามาตรัสรู้ 5 พระองค์. (กัปปัจจุบันเป็นภัทรกัปมีพระพุทธเจ้ามาตรัสรู้ ได้แก่ พระกกุสันธพุทธเจ้า พระโกนาคมนพุทธเจ้า พระกัสสปพุทธเจ้า พระโคตมพุทธเจ้า และว่าที่พระเมตไตรยพุทธเจ้า รวมเรียกว่า พระเจ้าห้าพระองค์)
ศาสนาพุทธ > การประมาณความยาวนานของกัป

พระพุทธเจ้าได้ตรัสประมาณเกี่ยวกับความยาวนานของกัปไว้ดังนี้
1. ปัพพตสูตร (สังยุตตนิกาย อนมตัคคสังยุต  ข้อ 128 หน้า 219-220 พระไตรปิฎกภาษาไทย ฉบับมหาจุฬาลงกรณราชวิทยาลัย) ภิกษุรูปหนึ่งกราบทูลขอให้พระพุทธเจ้าอุปมาความยาวนานของกัป พระองค์ตรัสตอบว่า
อาจอุปมาได้ ภิกษุ เปรียบเหมือนภูเขาศิลาแท่งทึบลูกใหญ่ มีความยาว 1 โยชน์ กว้าง 1 โยชน์ สูง 1 โยชน์ ไม่มีช่อง ไม่มีโพรง บุรุษพึงเอาผ้าแคว้นกาสีลูบภูเขานั้น 100 ปีต่อครั้ง ภูเขาศิลาลูกใหญ่นั้นพึงหมดสิ้นไป เพราะความพยายามนี้ ยังเร็วกว่า ส่วนกัปหนึ่งยังไม่หมดสิ้นไป กัปนานนักหนาอย่างนี้ บรรดากัปที่นานนักหนาอย่างนี้ เธอได้ท่องเที่ยวไป มิใช่ 1 กัป มิใช่ 100 กัป มิใช่ 1,000 กัป มิใช่ 100,000 กัป ข้อนั้นเพราะเหตุไร เพราะว่าสงสารนี้มีเบื้องต้นและเบื้องปลายรู้ไม่ได้ ฯลฯ ภิกษุ เพราะเหตุนี้แหละจึงควรเบื่อหน่าย ควรคลายกำหนัด ควรเพื่อหลุดพ้นจากสังขารทั้งปวง
2. สาสปสูตร (สังยุตนิกาย อนมตัคคสังยุต ข้อ 129 หน้า 220-221 พระไตรปิฎกภาษาไทย ฉบับมหาจุฬาลงกรณราชวิทยาลัย) ภิกษุรูปหนึ่งกราบทูลขอให้พระพุทธเจ้าอุปมาความยาวนานของกัป พระองค์ตรัสตอบว่า
อาจอุปมาได้ ภิกษุ เปรียบเหมือนนครที่สร้างด้วยเหล็กมีความยาว 1 โยชน์ กว้าง 1 โยชน์ สูง 1 โยชน์ เต็มด้วยเมล็ดผักกาด รวมกันเป็นกลุ่มก้อน บุรุษพึงหยิบเมล็ดผักกาดออกจากนครนั้น 100 ปีต่อ 1 เมล็ด เมล็ดผักกาดกองใหญ่นั้นพึงหมดสิ้นไป เพราะความพยายามนี้ยังเร็วกว่า ส่วนกัปหนึ่ง ยังไม่หมดสิ้นไป กัปนานนักหนาอย่างนี้ บรรดากัปที่นานนักหนาอย่างนี้ เธอได้ท่องเที่ยวไป มิใช่ 1 กัป มิใช่ 100 กัป มิใช่ 1,000 กัป มิใช่ 100,000 กัป ข้อนั้นเพราะเหตุไร เพราะว่าสงสารนี้มีเบื้องต้นและเบื้องปลายรู้ไม่ได้ ฯลฯ ควรเพื่อหลุดพ้นจาก สังขารทั้งปวง
ศาสนาพุทธ > จำนวนกัปที่ผ่านมาแล้ว

พระพุทธเจ้าได้ตรัสว่าที่ผ่านมาในอดีตมีกัปที่ล่วงไปแล้วมากมายนับไม่ถ้วนดังนี้
1. สาวกสูตร (สังยุตนิกาย อนมตัคคสังยุต ข้อ 130 หน้า 221 พระไตรปิฎกภาษาไทย ฉบับมหาจุฬาลงกรณราชวิทยาลัย) ภิกษุกลุ่มหนึ่งกราบทูลขอให้พระพุทธเจ้าแสดงอุปมาจำนวนกัปที่ผ่านไปแล้ว พะองค์ตรัสตอบว่า
อาจอุปมาได้ ภิกษุทั้งหลาย เปรียบเหมือนสาวก 4 รูปในธรรมวินัยนี้ มีอายุ 100 ปี มีชีวิตอยู่ 100 ปี หากเธอเหล่านั้นพึงระลึกย้อนหลังไปได้ วันละ 100,000 กัป กัปที่เธอเหล่านั้นระลึกไปไม่ถึงยังมีอยู่ ต่อมาสาวก 4 รูป มีอายุ 100 ปี มีชีวิตอยู่ 100 ปี พึงมรณภาพไปทุก 100 ปี กัปที่ผ่านพ้นไปแล้วมากนักหนาอย่างนี้ มิใช่เรื่องง่ายที่จะนับกัปเหล่านั้นว่า เท่านี้กัป เท่านี้ 100 กัป เท่านี้ 1,000 กัป หรือว่าเท่านี้ 100,000 กัป
ข้อนั้นเพราะเหตุไร เพราะว่าสงสารนี้มีเบื้องต้นและเบื้องปลายรู้ไม่ได้ ฯลฯ ควรเพื่อหลุดพ้น
2. คังคาสูตร (สังยุตนิกาย อนมตัคคสังยุต ข้อ 131 หน้า 222 พระไตรปิฎกภาษาไทย ฉบับมหาจุฬาลงกรณราชวิทยาลัย) มีพราหมณ์คนหนึ่งกราบทูลขอให้พระพุทธเจ้าแสดงอุปมาจำนวนกัปที่ผ่านไปแล้ว พระองค์ตรัสตอบว่า
อาจอุปมาได้ พราหมณ์ เปรียบเหมือนแม่น้ำคงคานี้เริ่มต้นจากที่ใด และถึงมหาสมุทร ณ ที่ใด เม็ดทรายในระหว่างนี้ง่ายที่จะนับได้ว่า เท่านี้เม็ด เท่านี้ 100 เม็ด เท่านี้ 1,000 เม็ด หรือว่าเท่านี้ 100,000 เม็ด กัปทั้งหลายที่ผ่านพ้นไปแล้วมากกว่าเม็ดทรายเหล่านั้น มิใช่เรื่องง่ายที่จะนับกัปเหล่านั้นว่า เท่านี้กัป เท่านี้ 100 กัป เท่านี้ 1,000 กัป หรือว่าเท่านี้ 100,000 กัป ข้อนั้นเพราะเหตุไร เพราะว่าสงสารนี้มีเบื้องต้นและเบื้องปลายรู้ไม่ได้ ที่สุดเบื้องต้น ที่สุดเบื้องปลาย ไม่ปรากฏแก่เหล่าสัตว์ผู้ถูกอวิชชากีดขวาง ถูกตัณหาผูกไว้ วนเวียนท่องเที่ยวไปสัตว์เหล่านั้นก็เสวยความทุกข์ เสวยความลำบาก ได้รับความพินาศเต็มป่าช้าเป็นเวลายาวนาน
พราหมณ์ เพราะเหตุนี้แหละจึงควรเบื่อหน่าย ควรคลายกำหนัด ควรเพื่อหลุดพ้นจากสังขารทั้งปวง
ศาสนาฮินดู

ตามคติในศาสนาฮินดู เชื่อว่าพระพรหมทรงสร้างโลกเสร็จแล้วจะบรรทมไป 1 คืน ซึ่งยาวนานเท่ากับ 1 กัลป์ แต่ละกัลป์นาน 4,320 ล้านปี และแต่ละกัลป์แบ่งออกเป็น 14 มันวันดร แต่ละมันวันดรนาน 306,720,000 ปี และแบ่งออกเป็น 71 ยุค
เมื่อครบ 1 กัลป์ โลกจะถึงอวสานพอดี พระพรหมจะตื่นบรรทม แล้วทรงใช้เวลา 1 วันของพระองค์ ซึ่งเท่ากับ 1 กัลป์ เพื่อสร้างโลกขึ้นใหม่ ดังนั้น 30 วันคืนพระพรหม หรือนับเป็น 1 เดือนพระพรหม จะเท่ากับประมาณ 259,200 ล้านปี
ลัทธิอนุตตรธรรม

ลัทธิอนุตตรธรรมถือว่าระยะเวลาตั้งแต่ฟ้าดินก่อกำเนิดขึ้นสำเร็จเป็นสรรพสิ่ง แล้วกลับเสื่อมสลายจบสิ้นดินฟ้าเรียกว่า 1 กัป หรือ 1 อุบัติกาล (จีน: 元 เอวี๋ยน) ซึ่งยาวนาน 129,600 ปี แต่ละอุบัติกาลแบ่งเป็น 12 บรรจบกาล (จีน: 會 ฮุ่ย) โดยแต่ละบรรจบกาลนาน 10,800 ปี และมีชื่อตาม 12 ปีนักษัตร
ยุคปัจจุบันอยู่ในช่วงบรรจบกาลมะแม ซึ่งเริ่มมาตั้งแต่ ค.ศ. 1912 และเป็นจุดเริ่มต้นธรรมกาลยุคขาวของพระศรีอริยเมตไตรย ยุคนี้จะมีภัยพิบัติเกิดขึ้น 81 ครั้ง และมีวิถีอนุตตรธรรมลงมาพร้อมกันเพื่อฉุดช่วยสรรพสัตว์กลับสู่แดนนิพพาน